**BÉRTARTÁSI SZERZŐDÉS**  
  
Amely létrejött egyrészről

…………………………………..................................................................................................................... (név, cím, a.n.:, adószám, ha cég) mint bértartó - a továbbiakban Bértartó;   
másrészről

a Mohácsi Lovasklub Nonprofit Kft. képviseletében: .......................................................(ügyvezető) mint szolgáltató, - a továbbiakban: Szolgáltató - között az alábbi feltételek szerint:  
**1)**    Bértartó a saját tulajdonában lévő lovát a Szolgáltató által üzemeltetett lovardában határozatlan időre bértartásba elhelyezi. Felek 30 napos felmondási határidőben állapodnak meg.  
**2)**    A ló adatai:  
a.    Név:  
b.    Fajta:  
c.    Törzskönyvi szám:  
d.    Kor a szerződéskötéskor:  
e.    Ló útlevél:  
**3)** A felek rögzítik, hogy a lovat egészséges állapotában, a ló útlevelet bemutatva, másolatát a szerződés aláírásakor leadva az istállóban elhelyezték. Felek együttesen meggyőződtek arról, hogy a ló a lábait rendesen, nyugodtan feladja, az ápolást tűri és különös, a szokásostól eltérő, veszélyes viselkedést ember vagy állat felé nem mutat.  
**4)**  Felek közösen megállapodnak a bértartás összegében, amely bruttó Ft. Ez magában foglalja:   
-    a karámozást;  
-    a ló ellátási költségét.  
A bértartás díja tárgyhó 5. munkanapjáig (előre) esedékes készpénzben, vagy a bértartási összegről kiállított számlán feltüntetett bankszámlára átutalva.  
**5)**  Jelen szerződésben meghatározott bérleti díj 2014. december 31-ig érvényes. A Szolgáltató fenntartja a jogot, hogy a tárgyévi takarmányárak növekedése esetén a bérlótartás díját év közben, negyedév végén a takarmány árának növekedésével arányosan emelheti. A Szolgáltató a tárgyévet követő év január 1-jétől a jogosult a bérleti díj emelésére. Emelkedhet a bérleti díj többletszolgáltatások igénybevétele esetében is.  
**6)**  A Szolgáltató jogai és kötelezettségei:   
**a)**  A ló istállóban való tartása, takarmányozása, ellátása. A ló egészségi állapota által indokolt eseti állatorvosi kiszállási és gyógyszerköltség a 4. pontban rögzített díjon felül a Bértartót terheli.   
A ló takarmányozása kiterjed a zab (árpa), széna etetésére. Az ezen felüli vitaminok, adalékok, gyümölcsök, nyalósó stb. etetése külön megállapodás és költségtérítés alapján történik, amelynek megtérítése Bértartó kötelezettsége.   
**b)**  Amennyiben bármilyen rendellenességet, betegséget, rosszullétet, a normálistól eltérő közérzetet tapasztal a ló esetében, a Szolgáltató haladéktalanul, de legkésőbb 1 órán belül a megadott telefonszámon értesíti a Bértartót. Ha a Bértartó állatorvosi beavatkozást lát szükségesnek, vagy az állatorvos értesítését kifejezetten kéri, úgy Szolgáltató értesíti elsősorban a Bértartó által megadott állatorvost, amennyiben ő nem elérhető, úgy más (a Szolgáltatóval rendszeresen kapcsolatban álló) állatorvost hív ki haladéktalanul a lóhoz. Szükség esetén a lovat állatkórházba szállíttatja. Ezen többletköltségek a Bértartót terhelik.  
**c)**  A Szolgáltató biztosítja a Bértartó számára a lovagláshoz szükséges eszközök elhelyezését de ezek őrzést nem vállalja.   
**d)**  A Szolgáltató a Bértartó külön megrendelésére és költségére lova lemozgatásáról, lovaglásáról, esetleges betanításáról, edzéséről külön megállapodás szerint gondoskodik, erről a Felek külön szerződésben állapodnak meg.

**e)** Bértartó ezen szerződés aláírásával tudomásul veszi, hogy ha a megbízási díjat nem fizeti ki, úgy a fizetésre a Szolgáltató írásban felszólítja 8 napos fizetési határidővel. Amennyiben ez a hátralék, kétszeri írásos felszólítás ellenére, nem kerül kifizetésre, a Szolgáltató a lovat csak addig köteles tartani, amíg annak vágólóként történő értékesítéséből befolyó összeg fedezi a tartozást. Erről a helyzetről Szolgáltató a Bértartónak ismételten felszólítást küld. Amennyiben a felszólítás eredménytelen marad, úgy a felszólítás kézbesítése után a Szolgáltató jogosult a lóval/lovakkal sajátjaként rendelkezni és jogosult a lovat/lovakat értékesíteni.

Szolgáltató az eladás árából a tartási és a hozzá kapcsolódó egyéb költségeit jogosult levonni, a fennmaradó összeget pedig köteles haladéktalanul a Bértartó részére, adásvételi szerződés és végelszámolás alapján, kifizetni.

**f)**  A Szolgáltató az általa működtetett lovardában jelen szerződés szerint elhelyezett lóra biztosítást nem köt.

**g)** Bértartó és dolgozói nem vállalnak felelősséget azokért a károkért, amelyet a Bértartó lován saját maga, vagy egy másik szintén a telephelyen álló ló okoz. Nem vállal felelősséget továbbá a lovon keletkezett károkért, a ló esetleges elhullásáért, kivéve, ha az bizonyítottan a Megbízott gondatlanságából, vagy szándékosságából történik.

**7)** Bértartó jogai és kötelezettségei:

**a)**  A lóhoz a felszerelést és a tisztító eszközöket Bértartó biztosítja (nyereg, kantár, kötőfék, nyeregalátét, futószár, lovaglópálca, lótakaró, stb.). Saját felszereléseit a Bértartó a részére kijelölt helyen tartja.   
**b)**  Bértartó saját felelősségére, külön díj fizetése nélkül jogosult a lovardát lovaglás céljából, a lovardai rendhez alkalmazkodva igénybe venni, de az esetleges balesetekért a Szolgáltatót semmilyen felelősség nem terheli. A Bértartó kártérítési igénnyel a Szolgáltató felé nem élhet sem a lovas, sem a ló sérülése esetén. Bértartó a mellékelt nyilatkozat kitöltésével bízhat meg harmadik személyt a lovon való lovagolással, ugyanakkor üzletszerűen bérlovagoltatást vagy lovaglás-oktatást a lovardában nem végezhet.  
**c)**  A Bértartó köteles a Szolgáltató által üzemeltetett létesítmény lovardarendjét betartani, kötelezettséget vállal a lovarda rendeltetésszerű használatáért, vállalja, hogy a létesítményvezető útmutatása szerint jár el, és az esetleges lovardai programokhoz (pl. verseny, oktatás vagy egyéb rendezvény) alkalmazkodik. A Bértartó az általa használt létesítményben az általa okozott kárért felelősséggel tartozik és köteles ezeket megtéríteni.  
**d)**  A 4. pont szerinti díj nem tartalmazza a ló patkolási, körmölési költségeit.   
**e)**  Amennyiben az istállóban olyan fertőző betegség lépne fel, amely nem a Szolgáltatónak felróható magatartásra, a lovak helytelen tartására vezethető vissza, a betegséggel összefüggésben a Szolgáltatót felelősség nem terheli. Bértartó köteles a beteg állatot saját költségén az állatorvosi előírásoknak megfelelően ápolni, ill. ápoltatni, szükség esetén elkülöníteni, vagy elszállítani, továbbá a többi ló egészségének megóvása érdekében minden egyebet is megtenni.   
**g)**  Bértartó vállalja, hogy csak egészséges, 4 nappal korábban féregte1enített(ezt a Szolgáltatóval való külön egyezség alapján a helyszínen is elkülönített boxban megtehető), nem fertőző - állapotban lévő, lóútlevéllel rendelkező, szabályszerűen oltott lovat hoz a lovardába. Ezen kötelezettség elmulasztása esetén Bértartót teljes körű felelősség terheli az istállóban lévő más lovak egészségéért, a mulasztással másnak okozott károkért, így különösen a betegségek állatorvosi és egyéb költségeinek megtérítéséért.  
**h)**  Bértartó észrevételeit, tanácsait, elvárásait, esetleges panaszait elsősorban Szolgáltatóval közli. Bértartó a lovardai személyzettel (lóápolóval, oktatóval, stb.) a ló tartásáva1, gondozásával kapcso1atban semmilyen jellegű, ezen szerződéstől eltérő megállapodást nem köt, őket külön díjazásban semmilyen körülmények között nem részesíti.

**i)** Bértartó tudomásul veszi, hogy a lovarda este 18.00 és másnap reggel 8.00 között zárva tart, ezidő alatt a lovak nem állnak őrzés, felügyelet alatt.

**8)** Bértartó a mellékelt nyilatkozat kitöltésével bízhat meg harmadik személyt a lovon való lovagolással, ugyanakkor üzletszerűen bérlovagoltatást vagy lovaglás-oktatást a lovardában nem végezhet.

**9)** Jelen megállapodásban nem szabályozott kérdésekben a Ptk. és az egyéb ide vonatkozó jogszabályok az irányadóak. Jogvita esetén a Felek egyeztető tárgyalást tartanak, amennyiben ez nem vezet eredményre, a Felek az illetékes Választott Bíróság illetékességében állapodnak meg.   
**10)** Felek a jelen szerződésben foglaltakat átolvasták, megértették és akaratukkal mindenben megegyezőnek ítélték, a jelenlévő tanúk előtt saját kezűleg aláírták.   
  
………………………………………..        ………..………………………………

   Szolgáltató  Bértartó   
Tanúk:  
Név…………………………………….        Név………………………………………  
  
Lakcím:………………………………..        Lakcím:……………………………………  
  
Aláírás………………………………….        Aláírás…………………………………….  
   
2014. Május 01.

**NYILATKOZAT**  
  
  
  
Alulírott ………………………………….(Bértartó neve) nyilatkozom, hogy a jelen bérlótartói megállapodás keretében a Szolgáltató lovardájában tartott

………………………………………………………………………………………………  
Lova(i)mon az alábbi személy(ek) lovagolhat(nak):  
  
  
…………………………………………(név), ……………………………………… (anyja neve);  
  
  
…………………………………………(név), ……………………………………… (anyja neve);  
  
  
…………………………………………(név), ……………………………………… (anyja neve);  
  
  
…………………………………………(név), ……………………………………… (anyja neve);  
  
  
…………………………………………(név), ……………………………………… (anyja neve);  
  
  
    Hozzájárulok, hogy meghatalmazott edző felügyelete nélkül lovagolhasson a lovarda területén.  
    Nem járulok hozzá, hogy meghatalmazott edző felügyelete nélkül lovagoljon a lovarda területén.\*  
  
  
Mohács, 2014 május 01.   
  
  
…………………………………………….  
Bértartó  
  
  
  
\* megfelelő mezőbe kérünk x jelet tenni.